Kommenteeritud kokkuvõte

Mõjuhinnang järgmise ettepaneku kohta: Nõukogu direktiiv, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas

A. Vajadus meetmete järele

Miks? Mis on lahendamist vajav probleem?

Väikeste ja keskmise suurusega ettevõtjate (VKEd) käibemaksuga maksustamist käsitlevate kehtivate eeskirjade tulemusel 1) on VKEde käibemaksunõuete täitmise kulud suurettevõtjate vastavate kuludega võrreldes ebaproportsionaalselt suured (kui VKEde maksukohustuse täitmise kulud moodustavad keskmiselt 2,6 % nende müügitulust, siis suurettevõtjate vastavad tulud on üksnes 0,02 % müügitulust), 2) neutraalsuse puudumine eelkõige teistest liikmesriikidest pärit tarnijate puhul ning 3) käibemaksutulu saamata jäämine liikmesriikide jaoks. Kehtiv VKEde käibemaksuga maksustamise kord ei peegelda tegelikku õiguslikku ja majanduslikku olukorda, milles VKEd juba praegu tegutsevad ja mis muutub veel ebasobivamaks pärast seda, kui käibemaksusüsteemi puhul on täielikult üle mindud sihtriigis maksustamisele.

Mida selle algatusega loodetakse saavutada?

Läbivaatamine aitab kaasa: ·nõuete täitmise kulude vähenemisele, ·väikeettevõtjate jaoks võrdsete tingimuste tagamisele ja ·võitlusele käibemaksupettuste vastu.

Milline on ELi tasandi meetmete lisaväärtus?

Direktiivi muutmine on vajalik, et muuta kehtivaid VKEde käibemaksuga maksustamist käsitlevaid eeskirju, mis on aegunud.

B. Lahendused

Milliseid seadusandlikke ja muid kui seadusandlikke poliitikavariante on kaalutud? Kas on olemas eelistatud variant? Miks?

Variant 1: senise olukorra säilitamine, sh muudatused e-kaubanduses (lähtestsenaarium) Variant 2: VKEde maksuvabastuse laiendamine teistest liikmesriikidest tehtud tarnetele ja osutatud teenustele, sh ühtlustatud lihtsustatud käibemaksukohustused Variant 3: Variant 2 koos meetmetega, millega vähendatakse maksuvabastuselt maksustamisele ülemineku negatiivset mõju Variant 4: Variant 3 koos kohustusega kohelda aeg-ajalt kauplevaid ettevõtjaid ühtselt Eelistatud on variant 3.

Kes millist varianti toetab?

Nii sidusrühmad kui ka liikmesriigid toetavad ulatuslikult varianti 3. Samas kui väikeettevõtjad toetavad rohkem VKEde maksuvabastuse ja lihtsustamismeetmete ühtlustamist, jäävad liikmesriigid äraootavale seisukohale.

C. Eelistatud poliitikavariandi mõju

Millised on eelistatud poliitikavariandi (kui see on olemas, vastasel korral peamiste poliitikavariantide) eelised?

·Nõuete täitmise kulud vähenevad kuni 18 %. ·VKEde piiriülese kauplemise maht suureneb ligikaudu 13 %. ·Pikemaajaline positiivne mõju tuludele, mis tuleneb kasulikust mõjust VKEde tootmisvõimsusele ja vabatahtliku maksukuulekuse suurenemise positiivsest mõjust

Millised on eelistatud poliitikavariandi (kui see on olemas, vastasel korral peamiste poliitikavariantide) kulud?

Maksuvabastuse laiendamise tõttu vähene ajutine negatiivne mõju liikmesriikide käibemaksutulule (murdosa protsendipunktist). Keskkonna- ja sotsiaalsed mõjud ei ole märkimisväärsed.

Milline on mõju ettevõtjatele, VKEdele ja mikroettevõtjatele?

Nõuete täitmise kulud VKEde jaoks vähenevad üldiselt ligikaudu 18 % ja siseturul luuakse võrdsemad võimalused. Positiivne mõju VKEde tootmisvõimsusele (ligikaudu 16 %) ja VKEde piiriülesele tegevusele (ligikaudu 13 %).

Kas on ette näha märkimisväärset mõju riigieelarvetele ja ametiasutustele?

Vähene üldine mõju käibemaksutulule (murdosa protsendipunktist), märkimisväärse mõju puudumine halduskuludele, positiivne mõju vabatahtlikule nõuete täitmisele.

Kas on oodata muud olulist mõju?

Liikmesriikidel, sidusrühmadel ja komisjonil tuleb kohandada uusi eeskirju rakendamise ja kontrolli osas.

Proportsionaalsus?

Eelistatud variant on koostatud selliselt, et lahendada kõige tõhusamalt algsed probleemid, minemata kaugemale sellest, mida on vaja eesmärkide saavutamiseks.

D. Järelmeetmed

Millal poliitika läbi vaadatakse?